**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| Tiesību akta projekta anotācijas kopsavilkums | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir rast risinājumu pašreizējai problemātikai saistībā ar saņemtajiem sporta organizāciju finansējuma pieprasījumiem starptautisku sporta sacensību organizēšanai Latvijā, kā arī Latvijas sportistu dalībai starptautiskās sporta sacensībās, piešķirot šiem mērķiem valsts budžeta līdzekļus, kas nepārsniedz 440`000 EUR, tādejādi nodrošinot kvalitatīvu starptautisko sporta sacensību organizēšanu Latvijā, kā arī sekmīgu Latvijas sportistu dalību starptautiskās sporta sacensībās. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 1. Nepieciešamība piešķirt papildu valsts budžeta līdzekļus biedrībai „Latvijas Tenisa savienība”, biedrībai „Latvijas Basketbola savienība”, biedrībai „Latvijas Hokeja federācija”, biedrībai „Latvijas Vieglatlētikas savienība” un biedrībai „Latvijas Riteņbraukšanas federācija” (turpmāk kopā arī – Federācijas), lai segtu izdevumus, kas saistīti ar starptautisku sporta sacensību organizēšanu Latvijā, kā arī Latvijas sportistu dalību starptautiskās sporta sacensībās. 2. Latvijas Nacionālās sporta padomes 2019.gada 28.marta sēdē (prot Nr.2 6.§, 6.2. un 6.4. apakšpunkts) un 2017.gada 29.marta sēdē (prot Nr.2 8.§ 8.2. un 8.3. apakšpunkts) nolemtais. 3. Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izglītības un zinātnes ministrija (turpmāk – Ministrija) ir saņēmusi:  (1) biedrības „Latvijas Tenisa savienība” (turpmāk – LTS) 2019.gada 22.februāra vēstuli Nr.04/02/2019 par līdzfinansējuma piešķiršanu 180`000 EUR apmērā, lai segtu izdevumus, kas saistīti ar Federāciju kausa (FED CUP) izcīņas tenisā otrās kārtas organizēšanu Latvijā, Rīgā ar Vācijas valstsvienību no 2019.gada 19.-20.aprīlim. Pēc Ministrijas pieprasījuma (Ministrijas 2019.gada 29.marta vēstule Nr.4-10e/19/909) saskaņā ar Latvijas Nacionālās sporta padomes (turpmāk – Padome) 2019.gada 28.marta sēdē nolemto (prot Nr.2 6.§, 6.3.apakšpunkts) 2019.gada 3.martā Ministrija ir saņēmusi LTS iesniegto precizēto informāciju, kurā tiek precizēta ieņēmumu – izdevumu tāme, t.sk. līdzfinansējuma pieprasījums valsts budžetam, sacensību sarīkošanai;  (2) biedrības „Latvijas Hokeja federācija” (turpmāk – LHF) 2019.gada 18.februāra vēstuli Nr.I-33/19 par līdzfinansējuma piešķiršanu līdz 100`000 EUR apmērā, lai segtu izdevumus, kas saistīti ar Latvijas vīriešu hokeja izlases spēlētāju faktisko apdrošināšanas izmaksu segšanu, lai spēlētāji Latvijas vīriešu hokeja izlases sastāvā varētu piedalīties izlases treniņprocesā, pārbaudes spēlēs un 2019.gada pasaules čempionātā hokejā Slovākijā no 2019.gada 10.-26.maijam. Pēc Ministrijas pieprasījuma (Ministrijas 2019.gada 29.marta vēstule  Nr.4-10e/19/912) saskaņā ar Padomes 2019.gada 28.marta sēdē nolemto (prot Nr.2 6.§, 6.3.apakšpunkts) Ministrija ir saņēmusi LHF 2019.gada 10.aprīļa vēstuli Nr.I-81/19, kurā LHF informē par noslēgto apdrošināšanas līgumu un saņemto apdrošināšanas polisi, kuras kopējā summa ir 56`238 EUR, vienlaikus vēstulē vēršot uzmanību, ka apdrošināšanas polises summa var mainīties izlasei pievienojoties dažiem spēlētājiem, par kuru iespējām un/vai veselības stāvokli LHF šobrīd nav pilnas informācijas;  (3) biedrības „Latvijas Vieglatlētikas savienība” (turpmāk – LVS) 2019.gada 11.februāra vēstuli Nr.1-2/80 par līdzfinansējuma piešķiršanu 83`674 EUR apmērā, lai segtu izdevumus, kas saistīti ar Latvijas vieglatlētikas izlases dalību 2019.gada Eiropas komandu čempionātā no 2019.gada 10.-11.augustam. Pēc Ministrijas pieprasījuma (Ministrijas 2019.gada 29.marta vēstule Nr.4-10e/19/911) saskaņā ar Padomes 2019.gada 28.marta sēdē nolemto (prot Nr.2 6.§, 6.3.apakšpunkts) Ministrija ir saņēmusi LVS 2019.gada 2.aprīļa vēstuli Nr. 1-2/177, kurā tiek precizēta ieņēmumu – izdevumu tāme, t.sk. līdzfinansējuma pieprasījums valsts budžetam, dalībai sacensībās;  (4) biedrības „Latvijas Riteņbraukšanas federācija” (turpmāk – LRF) 2019.gada 26.februāra vēstuli Nr.36 par līdzfinansējuma piešķiršanu 42`585 EUR apmērā, lai segtu izdevumus, kas saistīti ar 2019. gada Eiropas čempionāta BMX organizēšanu Latvijā, Valmierā no 2019.gada 11.-14.jūlijam. Pēc Ministrijas pieprasījuma (Ministrijas 2019.gada 29.marta vēstule Nr.4-10e/19/908) saskaņā ar Padomes 2019.gada 28.marta sēdē nolemto (prot Nr.2 6.§, 6.3.apakšpunkts) Ministrija ir saņēmusi LRF 2019.gada 3.aprīļa vēstuli Nr. 44, kurā tiek precizēta ieņēmumu – izdevumu tāme, t.sk. līdzfinansējuma pieprasījums valsts budžetam, sacensību sarīkošanai;  (5) biedrības „Latvijas Basketbola savienība” (turpmāk – LBS) 2018.gada 8.novembra vēstuli Nr.03/141 par līdzfinansējuma piešķiršanu 130`000 EUR apmērā, lai segtu izdevumus, kas saistīti ar 3x3 basketbola turnīra “*Ghetto Basket Challenger*” organizēšanu Latvijā, Rīgā no 2019.gada 7.-8.augustam. Pēc Ministrijas pieprasījuma (Ministrijas 2019.gada 29.marta vēstule Nr.4-10e/19/910) saskaņā ar Padomes 2019.gada 28.marta sēdē nolemto (prot Nr.2 6.§, 6.3.apakšpunkts) Ministrija ir saņēmusi LBS iesniegto precizēto informāciju, kurā tiek precizēta ieņēmumu – izdevumu tāme, t.sk. līdzfinansējuma pieprasījums valsts budžetam, sacensību sarīkošanai;  (6) LBS 2017.gada 18.decembra vēstuli Nr.03/171 par līdzfinansējuma piešķiršanu 600`000 EUR apmērā, lai segtu izdevumus, kas saistīti ar iemaksām Starptautiskās Basketbola Federācijas Eiropas nodaļai (*FIBA Europe*) un organizatoriskajiem izdevumiem 2019.gada Eiropas čempionāta basketbolā sievietēm finālturnīra grupas turnīra organizēšanai Latvijā no 2019.gada 27.jūnija – 7. jūlijam (precizēta tāme valsts budžeta līdzekļu saņemšanai, kurā norādīts organizēšanas izmaksu sadārdzinājums 274`240 EUR apmērā, saņemta ar 2018.gada 29.oktobra vēstuli Nr.03/138).  Jautājums par atbalstu Federāciju finanšu pieprasījumiem tika izskatīts Padomes 2019.gada 28.marta sēdē (prot Nr.2 6.§), uzklausot arī Federāciju pārstāvjus. Padome nolēma (prot Nr.2 6.§, 6.2.apakšpunkts) aicināt Ministru kabinetu no valsts budžeta programmas 02.00.00 „Līdzekļi neparedzētiem gadījumiem” piešķirt Izglītības un zinātnes ministrijai līdz 411`232 EUR, tai skaitā: līdz 180`000 EUR pārskaitīšanai LTS, līdz 75`000 EUR pārskaitīšanai LHF, līdz 83`647 EUR pārskaitīšanai LVS, līdz 42`585 EUR pārskaitīšanai LRF un līdz 30`000 EUR pārskaitīšanai LBS, lai segtu izdevumus, kas saistīti ar starptautisku sporta sacensību organizēšanu Latvijā, kā arī Latvijas sportistu dalību starptautiskās sporta sacensībās.  Padomes 2019.gada 28.marta sēdē tika uzklausīts LBS pārstāvis saistībā ar nepietiekamo finansējumu (439`240 EUR apmērā), lai segtu izdevumus, kas saistīti ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā no 2019.gada 27.jūnija – 7.jūlijam un kurus LBS plāno piesaistīt no valsts budžeta (ko veido sākotnēji pieprasītie līdzekļi organizēšanas izdevumu segšanai 165`000 EUR apmērā un sadārdzinājums 274`240 EUR apmērā). Saskaņā ar Sporta likuma 9.panta trešās daļas 4.punktu un 17.pantu Padome 2017.gada 29.marta sēdē, izvērtējot LBS iesniegto pieteikumu sacensību saskaņošanai un pieteikumam pievienoto pieprasījumu valsts budžetam sacensību organizēšanas izdevumu līdzfinansēšanai 600`000 EUR apmērā, saskaņoja (prot Nr.2 8.§ 8.2.apakšpunkts) 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā. Līdz šim LBS no 2018.gada un 2019.gada valsts budžeta programmas “Sports” apakšprogrammā 09.16.00 “Dotācija nacionālās nozīmes starptautisku sporta pasākumu organizēšanai Latvijā” pieejamajiem līdzekļiem piešķirti attiecīgi 225`000 EUR un 210`000 EUR (kopā 435`000 EUR), kuri kā obligātie maksājumi ir pārskaitīti Starptautiskās Basketbola federācijas Eiropas nodaļai (*FIBA Europe*). Būtiski ir norādīt, ka 75`000 EUR no šīs summas (kas ir daļa no 2018.gadā LBS piešķirtajiem 225`000 EUR) ir drošības depozīta maksājums, kas LBS saskaņā ar Ministrijas un LBS 2018.gada 19.marta Sadarbības līguma Nr.2-2/2018/146 2.1.3.apakšpunktā noteikto 10 darbdienu laikā pēc līdzekļu saņemšanas no *FIBA Europe*, bet ne vēlāk kā divu mēnešu laikā pēc čempionāta noslēguma pilnā apmērā jāieskaita (jāatmaksā) valsts budžetā.  Padomes 2019.gada 28.marta sēdē tika nolemts (prot Nr.2 6.§, 6.4.apakšpunkts), ka, izprotot nepieciešamību nodrošināt valsts budžeta finansējumu 2019.gada Eiropas čempionāta basketbolā sievietēm finālturnīra grupas turnīra organizēšanai, kā arī, lai izpildītu 2017.gada 29.marta Padomes sēdē uzņemtās saistības (600`000 EUR), IZM izvērtēt Federāciju iesniegtās precizētās tāmes un aicināt Ministru kabinetu atbalstīt valsts budžeta līdzekļus novirzīšanu LBS, lai daļēji segtu kopējos izdevumus, kas saistīti ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā.  Izpildot iepriekšminēto Padomes doto uzdevumu un izvērtējot Federāciju iesniegtās precizētās tāmes, Ministrija rosina: (1) par 34`509 EUR samazināt LTS plānoto piešķiramo finansējumu, tai skaitā, (a) neatbalstīt valsts budžeta līdzekļu 28`800 EUR apmērā piešķiršanu tāmē iekļautajai izdevumu pozīcijai mārketinga izdevumu segšanai (reklāmas baneru izgatavošana, uzstādīšana, bukletu, plakātu un citu materiālu druka), kā arī (b) par 5`709 EUR samazināt atbalstu tāmē iekļautajai izdevumu pozīcijai par telpu nomu. Minētais priekšlikums pamatojams ar faktu, ka reklāmas izdevumi ir saistīti ar komerciālu mērķi, proti, palielināt skatītāju skaitu un attiecīgi palielināt ieņēmumus no biļešu pārdošanas, kā arī reklamēt pasākuma komerciālos atbalstītājus (to zīmolus), kas neatbilst valsts budžeta līdzekļu piešķiršanas mērķim. Savukārt priekšlikums par atbalsta apmēra samazināšanu telpu nomai pamatojams ar telpu izmaksu aprēķinā iekļautajām pozīcijām attiecībā uz autostāvvietu izmantošanu atsevišķām pasākumu apmeklētāju grupām (tai skaitā VIP apmeklētājiem), kas neatbilst valsts budžeta līdzekļu piešķiršanas mērķim. Attiecīgie izdevumi ir sedzami no LTS vai citu atbalstītāju piesaistītajiem līdzekļiem;  (2) par 26`723 EUR samazināt LVS plānoto piešķiramo finansējumu, neatbalstot valsts budžeta līdzekļu 26`723 EUR apmērā piešķiršanu tāmē iekļautajām izdevumu pozīcijām nacionālās izlases mācību – treniņu nometnes organizēšanas izdevumu segšanai pirms dalības Eiropas komandu čempionātā. Minētais priekšlikums pamatojams ar faktu, ka Padomes sēdē tika atbalstīta tikai ar sportistu dalību (nevis ar sportistu sagatavošanu dalībai) Eiropas komandu čempionātā saistīto izdevumu segšana, turklāt vairāku izlases dalībnieku mācību – treniņu darbs jau tiek finansēts no valsts budžeta līdzekļiem (kuri piešķirti Latvijas Olimpiskajai vienībai). Attiecīgie izdevumi ir sedzami no LVS vai citu atbalstītāju piesaistītajiem līdzekļiem.  Iepriekšminētā tāmju izvērtējuma rezultātā tiek ietaupīti līdzekļi 61`232 EUR apmērā, kuri saskaņā ar Padomes 2019.gada 28.marta sēdē nolemto (prot Nr.2 6.§, 6.4.apakšpunkts) novirzāmi LBS, lai segtu ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistītos izdevumus. Tajā pat laikā, lai nodrošinātu visu minētā čempionāta saskaņošanas procesā Padomei iesniegtajā LBS finanšu pieprasījumā ietverto plānoto valsts atbalstu 600`000 EUR apmērā (ņemot vērā līdz šim jau piešķirto valsts budžeta līdzekļu apmēru (435`000 EUR), starpība ir 165`000 EUR), IZM papildus rosina:  (1) noteikt, ka ar 2019.gada Eiropas čempionāta basketbolā sievietēm finālturnīra grupas turnīra organizēšanu saistītā drošības depozīta maksājuma segšanai LBS 2018.gadā piešķirtie valsts budžeta līdzekļi 75`000 EUR apmērā pēc to atgūšanas no Starptautiskās Basketbola federācijas Eiropas nodaļas (*FIBA Europe*) ir atstājami LBS un novirzāmi ar 2019.gada Eiropas čempionāta basketbolā sievietēm finālturnīra grupas turnīra organizēšanu saistīto izdevumu segšanai. Saistībā ar iepriekšminēto ierosinājumu jānorāda, ka tam nav fiskāla ietekme uz 2019.gada valsts budžeta izdevumiem. Tāpat jānorāda, ka LBS atbilstoši Centrālās statistikas pārvaldes izveidotajam un uzturētajam institucionālo vienību klasifikācijas sarakstam nav klasificēta vispārējās valdības institucionālajā sektorā, kā rezultātā LBS ar savu finanšu un saimnieciskās darbības rezultātu (veiktajiem kapitālieguldījumiem, peļņu/zaudējumiem u.c. darbībām) neietekmē vispārējās valdības budžeta bilanci (neto aizdevumus/neto aizņēmumus) un parādu;  (2) par 28`768 EUR palielināt Padomes 2019.gada 28.marta sēdē atbalstīto (prot Nr.2 6.§, 6.2.apakšpunkts) papildus piešķiramo valsts budžeta līdzekļu apmēru (kopumā Federācijām piešķirot nevis 411`232 EUR, bet gan 440`000 EUR) un novirzīt tos LBS ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistīto izdevumu segšanai. Turklāt jāatzīmē, ka faktiskais papildus piešķiramo valsts budžeta līdzekļu apmērs (28`768 EUR) un attiecīgi arī palielinājums salīdzinot ar Padomes 2019.gada 28.marta sēdē atbalstīto (prot Nr.2 6.§, 6.2.apakšpunkts) papildus piešķiramo valsts budžeta līdzekļu apmēru varētu būt mazāks, jo LHF tiks segts tikai apdrošināšanai faktiski nepieciešamo izdevumu apmērs (piemēram, ja esošā apdrošināšanas summa vairs nemainās, tad faktiskā papildus piešķiramo valsts līdzekļu apmēra starpība salīdzinot ar Padomes 2019.gada 28.marta sēdē atbalstīto (prot Nr.2 6.§, 6.2.apakšpunkts) papildus piešķiramo valsts budžeta līdzekļu apmēru būtu 18`762 EUR).  Tādejādi LBS tiktu nodrošināta papildus valsts budžeta līdzekļu 165`000 EUR līdzekļu piešķiršana (90`000 EUR tiešā veidā un 75`000 EUR netiešā veidā kā depozīta atstāšana LBS rīcībā) ar 2019.gada Eiropas čempionāta basketbolā sievietēm finālturnīra grupas turnīra organizēšanu saistīto izdevumu segšanai, kā rezultātā valsts būtu nodrošinājusi visu minētā čempionāta saskaņošanas procesā Padomei iesniegtajā LBS finanšu pieprasījumā ietverto plānoto valsts atbalstu 600`000 EUR apmērā. Izmaksu sadārdzinājums 274`240 EUR apmērā ir sedzams no LBS vai citu atbalstītāju piesaistītajiem līdzekļiem.  Ministrijas rīcībā nav nepieciešamie līdzekļi 440`000 EUR apmērā, kas būtu novirzāmi starptautisku sporta sacensību organizēšanai Latvijā, kā arī Latvijas sportistu dalībai starptautiskās sporta sacensībās. Visi finanšu līdzekļi 2019.gadam valsts budžeta programmas 09.00.00 „Sports” apakšprogrammā 09.09.00 „Sporta federācijas un sporta pasākumi”, apakšprogrammā 09.16.00 „Dotācija nacionālās nozīmes starptautisku sporta pasākumu organizēšanai Latvijā”, 09.17.00 „Dotācija komandu sporta spēļu izlašu nodrošināšanai” un 09.21.00 „Augstas klases sasniegumu sports”, kuru mērķi atbilst Federāciju iesniegtajiem papildus finansējuma pieprasījumiem, ir sadalīti un attiecīgi ir noslēgti līgumi par valsts budžeta finanšu līdzekļu (dotācijas) piešķiršanu. Noslēgtie līgumi neparedz finansējuma piešķīrēja – Ministrijas – tiesības samazināt piešķirto finanšu līdzekļu apmēru līdzekļu pārdales gadījumā citām sporta federācijām vai sporta organizācijām (līgums paredz Ministrijai tiesības samazināt līguma summu tikai tad, ja tiek izdarīti grozījumi likumā “Par valsts budžetu 2019.gadam”, vai sporta federācijas (organizācijas) neievēro pielīgtās saistības).  Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa.  Izvērtējot Federāciju finanšu pieprasījumus valsts budžeta līdzfinansējumam, Ministrijas ieskatā kā neparedzētu gadījumu un vienlaikus arī kā valstiski īpaši nozīmīgu pasākumu var klasificēt LTS finanšu pieprasījumu, jo LTS, plānojot 2019.gada budžeta izdevumus, nebija zināms, ka Latvijas sieviešu tenisa izlase pārvarēs Federāciju kausa (FED CUP) izcīņas tenisā pirmo kārtu (notika 2019.gada februārī Rīgā), kā arī LTS nebija zināms, ka Federāciju kausa (FED CUP) izcīņas tenisā otrās kārtas sacensības būs jāorganizē Latvijai, kas saskaņā ar Starptautiskās Tenisa federācijas Federāciju kausa nolikumu, tiek noskaidrots izlozes kārtībā. Tāpat, izvērtējot Federāciju finanšu pieprasījumus valsts budžeta līdzfinansējumam, Ministrijas ieskatā kā valstiski īpaši nozīmīgu pasākumu var klasificēt: (1) LHF finanšu pieprasījumu, jo Latvijas vīriešu hokeja izlases dalība 2019.gada pasaules čempionātā hokejā ir uzskatāma par valstiski īpaši nozīmīgu pasākumu, kā arī, neveicot Latvijas vīriešu hokeja izlases spēlētāju apdrošināšanu, pastāv risks izveidot mazāk konkurētspējīgu izlasi; (2) LRF finanšu pieprasījumu, jo 2019.gada Eiropas čempionāta BMX organizēšana Latvijā ir uzskatāma par valstiski īpaši nozīmīgu pasākumu, kas tiek rīkots olimpiskajā sportā veidā (kur Latvija ir izcīnījusi divas olimpiskās zelta medaļas), kā arī to, ka no šīm sacensībām Latvijas sportistiem būs iespēja kvalificēties 2020.gada vasaras Olimpiskajām spēlēm; (3) LVS finanšu pieprasījumu, kas nodrošinās iespēju Latvijas vieglatlētikas izlasei sekmīgi piedalīties Eiropas komandu čempionātā un kvalificēties Eiropas komandu čempionāta otrajai līgai; (4) LBS finanšu pieprasījumu attiecībā uz 3x3 basketbola turnīra “*Ghetto Basket Challenger*” organizēšanu, jo minēto sacensību organizēšana Latvijā ir uzskatāma par valstiski īpaši nozīmīgu pasākumu. Šādu sacensību sarīkošana dod iespēju sacensībās piedalīties Latvijas izlasei un iegūt reitinga punktus, pēc kā Starptautiskā Basketbola federācija (FIBA) nosaka komandas dalībai 2020.gada Vasaras Olimpiskajām spēlēm Tokijā (Japāna); un (5) LBS pieprasījumu attiecībā uz 2019.gada Eiropas čempionāta basketbolā sievietēm finālturnīra grupas turnīra organizēšanu, jo no sacensībām būs iespējams kvalificēties 2020.gada Vasaras Olimpiskajām spēlēm Tokijā (Japāna), savukārt to nesarīkošanas gadījumā Starptautiskās Basketbola Federācijas Eiropas nodaļa (*FIBA Europe*) nacionālajai federācijai (LBS) var piemērot dažāda veida sankcijas (gan sportiskas, gan finansiālas).  Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā.  Ievērojot minēto, Ministrija ir izstrādājusi Ministru kabineta rīkojuma projektu „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Rīkojuma projekts), kurš paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai kopumā līdz 440`000 EUR pārskaitīšanai Federācijām, lai segtu izdevumus, kas saistīti ar iepriekšminēto starptautisku sporta sacensību organizēšanu Latvijā, kā arī Latvijas sportistu dalību iepriekšminētajās starptautiskās sporta sacensībās. Tāpat Ministrija ir izstrādājusi Ministru kabineta sēdes protokollēmuma projektu, kurš paredz atbalstīt Ministrijas priekšlikumu un noteikt, ka ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistītā drošības depozīta maksājuma segšanai LBS 2018.gadā piešķirtie valsts budžeta līdzekļi 75`000 EUR apmērā pēc to atgūšanas no Starptautiskās Basketbola federācijas Eiropas nodaļas (*FIBA Europe*) ir atstājami LBS un novirzāmi ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistīto izdevumu segšanai. |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu un Ministru kabineta sēdes protokollēmuma projektu izstrādāja Ministrija. Rīkojuma projekta izstrādes procesā notikušas konsultācijas ar Federācijām. |
| 4. | Cita informācija | Rīkojuma projekts un Ministru kabineta sēdes protokollēmuma projekts tiešā veidā attiecas uz budžeta un finanšu politiku. Pastarpināti Rīkojuma projekts un Ministru kabineta sēdes protokollēmuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un  administratīvo slogu |
| Projekts šo jomu neskar |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | **2019** | | Turpmākie trīs gadi (*euro*) | | | | |
| **2020** | | **2021** | | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | izmaiņas, salīdzinot ar vidēja termiņa budžeta ietvaru 2021.  gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **440 000** | **0** | **0** | **0** | **0** | **0** |
| 2.1. valsts pamatbudžets | *0* | *440 000* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets |  |  |  |  |  |  |  |
| 3. Finansiālā ietekme: | **0** | **- 440 000** | **0** | **0** | **0** | **0** | **0** |
| 3.1. valsts pamatbudžets | *0* | *- 440 000* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 440 000 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Detalizētu informāciju skatīt sākotnējās ietekmes novērtējuma ziņojuma (anotācijas) pielikumā „Detalizēts aprēķins pieprasījumam no valsts budžeta programmas „Līdzekļi neparedzētiem gadījumiem””, kā arī pievienotajos paskaidrojošos materiālos (Federāciju vēstulēs, kā arī sākotnējās un aktualizētajās ieņēmumu – izdevumu tāmes, t.sk. valsts budžeta līdzfinansējumam).  Rīkojuma projekts paredz atbalstīt valsts budžeta līdzekļu piešķiršanu 440`000 EUR apmērā, tai skaitā:   1. 145`491 EUR pārskaitīšanai LTS, lai segtu jau veiktos un plānotos veicamos izdevumus, kas saistīti ar Federācijas kausa (FED CUP) izcīņas tenisā otrās kārtas organizēšanu Latvijā, Rīgā; 2. 90`000 EUR pārskaitīšanai LBS, lai segtu izdevumus, kas saistīti ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā, Rīgā; 3. finansējumu, kas nepārsniedz 75`000 EUR, pārskaitīšanai LHF, lai nodrošinātu Latvijas vīriešu hokeja izlases spēlētāju apdrošināšanu saistībā ar spēlētāju piedalīšanos Latvijas vīriešu hokeja izlases treniņprocesā, pārbaudes spēlēs un 2019.gada pasaules čempionātā hokejā Slovākijā; 4. 56`924 EUR pārskaitīšanai LVS, lai segtu izdevumus, kas saistīti ar Latvijas vieglatlētikas izlases dalību 2019.gada Eiropas komandu čempionātā Horvātijā; 5. 42`585 EUR pārskaitīšanai LRF, lai segtu izdevumus, kas saistīti ar 2019.gada Eiropas čempionāta BMX organizēšanu Latvijā, Valmierā; 6. 30`000 EUR pārskaitīšanai LBS, lai segtu izdevumus, kas saistīti ar 3x3 basketbola turnīra “*Ghetto Basket Challenger*” organizēšanu Latvijā, Rīgā.   Ņemot vērā izstrādātajā Ministru kabineta sēdes protokollēmuma projektā noteikto par depozīta maksājuma 75`000 EUR apmērā atstāšanu LBS un novirzīšanu ar 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistīto izdevumu segšanai, kopumā 2019.gada Eiropas čempionāta basketbolā sievietēm finālturnīra grupas turnīra organizēšanu Latvijā saistīto izdevumu segšanai papildus tiks novirzīti 165`000 EUR. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projektam nav ietekme uz amata vietu skaita izmaiņām. | | | | | | |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. | | | | | | |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministre I.Šuplinska

Randohs 67047982

kaspars.randohs@izm.gov.lv